27.6.2023
ET
Euroopa Liidu Teataja
C 225/5
1.
Järelevalvekomiteest lühidalt 1.
Euroopa Pettustevastase Ameti (OLAF) järelevalvekomitee on sõltumatu organ, mis on loodud Euroopa Parlamendi ja nõukogu määrusega (EL, Euratom) nr 883/2013 (1) (edaspidi „OLAFi määrus“), et tagada OLAFi sõltumatus ja seda tugevdada, jälgides korrapäraselt OLAFi juurdlusülesannete täitmist.
2.
Järelevalvekomitee koosneb viiest sõltumatust väliseksperdist (edaspidi „liikmed“), kes on nimetatud ametisse Euroopa Parlamendi, nõukogu ja Euroopa Komisjoni ühisel kokkuleppel viieks aastaks (2).
Liikmed täidavad oma rolli täiesti sõltumatult ning nad ei tohi taotleda ega vastu võtta juhiseid üheltki valitsuselt, ELi institutsioonilt, organilt ega asutuselt või ametilt.
Järelevalvekomiteed toetab tema töös alaline sekretariaat, kes töötab kõnealuse komitee otsesel juhtimisel ning komisjonist, OLAFist või mis tahes muust organist sõltumatult.
Sekretariaadil on oluline roll kõnealuse komitee järelevalveülesannete täitmise hõlbustamisel ja toetamisel.
3.
Võttes arvesse OLAFi juurdluste laadi, ei ole seoses OLAFi peadirektori otsusega algatada või lõpetada juurdlus võimalik pöörduda ELi kohtutesse.
Seega on järelevalvekomitee sisuliselt ainus organ, kes saab teha OLAFi üle järelevalvet ja kontrollida juurdluste korraldamist.
Niisiis on järelevalvekomiteel ainulaadne positsioon, kuna ta annab ELi institutsioonidele ülevaate OLAFi toimimisest, täites oma järelevalve teostaja rolli, ning pakub kindlust, et OLAF tegutseb seaduste piires ja järgib kohaldatavaid menetluslikke tagatisi.
4.
OLAFi määruse alusel on järelevalvekomiteel kolm ülesannet: jälgida korrapäraselt OLAFi juurdlusülesannete täitmist, aidata OLAFi peadirektoril täita oma kohustusi ning anda aru ELi institutsioonidele.
5.
Jälgides korrapäraselt OLAFi juurdlusi, püüab järelevalvekomitee tagada, et
i) OLAFi juurdlustegevus toimub ilma välise sekkumiseta ning
ii) kõik peadirektori asjaomased otsused võetakse vastu kooskõlas seaduslikkuse ja erapooletuse põhimõttega ning järgides Euroopa Liidu põhiõiguste hartat (3) ja menetluslikke tagatisi.
6.
Oma ülesandeid täites esitab järelevalvekomitee i) OLAFi peadirektorile arvamusi ja vajaduse korral soovitusi OLAFi juurdlustegevuse, juurdluste kestuse ja juurdluste korraldamiseks vajalike vahendite kohta ning ii) märkusi OLAFi juurdlusmenetlusi käsitlevate suuniste eelnõu kohta.
Arvamuste ja soovituste esitamisel ei sekku järelevalvekomitee kunagi käimasolevate juurdluste käiku.
2.
Aasta täis muutusi
2.1.
Järelevalvekomitee uus koosseis 7.
OLAFi määruse artikli 15 lõikes 2 on sätestatud, et OLAFi järelevalvekomitee koosneb viiest sõltumatust isikust, kes on ametisse nimetatud Euroopa Parlamendi, nõukogu ja komisjoni ühisel kokkuleppel.
OLAFi määruse artikli 15 lõike 3 kohaselt on järelevalvekomitee liikmete ametiaeg viis aastat ja seda ametiaega ei pikendata.
Järelevalvekomitee eksperditeadmiste säilitamiseks asendatakse kolm ja kaks liiget vaheldumisi.
8.
Järelevalvekomitee kahe liikme – Grażyna Stronikowska ja Rafael Muñoz López-Carmona – volitused lõppesid 12. juulil 2021 ning ülejäänud kolme liikme – Jan Mulderi, Maria Helena Pereira Loureiro Correia Fazenda ja Ms Dobrinka Mihaylova – volitused lõppesid 22. jaanuaril 2022 (4).
(1)
(2) (3) (4)
Euroopa Parlamendi ja nõukogu 11. septembri 2013. aasta määruse (EL, Euratom) nr 883/2013 (mis käsitleb Euroopa Pettustevastase Ameti (OLAF) juurdlusi ning millega tunnistatakse kehtetuks Euroopa Parlamendi ja nõukogu määrus (EÜ) nr 1073/1999 ja nõukogu määrus (Euratom) nr 1074/1999 (ELT L 248, 18.9.2013, lk 1), mida on muudetud määrusega (EL, Euratom) 2016/2030 ja määrusega (EL, Euratom) 2020/2223), artikli 15 lõige 2; kättesaadav aadressil https://eur-lex.europa.eu/ legal-content/ET/TXT/?uri=CELEX:02013R0883-20210117.
Järelevalvekomitee kogutud kogemuste säilitamiseks asendatakse liikmed vaheldumisi kooskõlas määrusega (EL, Euratom) nr 883/2013.
https://eur-lex.europa.eu/legal-content/ET/TXT/PDF/?uri=CELEX:12012P/TXT&from=ET Vastavalt Euroopa Parlamendi, nõukogu ja komisjoni 13. juuli 2016. aasta otsuse (EL, Euratom) 2016/1201 (millega nimetatakse ametisse Euroopa Pettustevastase Ameti (OLAFi) järelevalvekomitee liikmed) artiklile 1 (ELT L 198, 23.7.2016, lk 40).